**Tiszavasvári Város Önkormányzata**

**Képviselő-testületének**

**111/2022. (IV.28.) Kt. számú**

**határozata**

**A HBVSZ Zrt. Tiszavasvári, Ady E. u. 8. sz. alatti irodák bérletére kötött bérleti szerződésének módosítására vonatkozó kérelméről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület módosítja az 51/2022. (II.24.) Kt. számú határozat 2. pontját, azaz a Tiszavasvári, Ady E. u. 8. sz. alatti Térségi Szolgáltató Ház emeleti részén lévő, korábban is a HBVSZ Zrt. által bérelt 15,26 m2 és 12,03 m2 alapterületű irodákra kötött bérleti szerződést **nem mondja fel 2022. április 30. napjával.**

2. A Képviselő-testület a határozat 1. pontjában szereplő irodákat **2022. december 31. napjáig** adja bérbe a Hajdúkerületi és Bihari Víziközmű Szolgáltató Zrt. részére, a határozat mellékletét képező megállapodás szerint.

3. Felkéri a polgármestert, hogy tájékoztassa a Zrt. ügyvezetőjét a Testület döntéséről.

4. Felhatalmazza a polgármestert a bérleti szerződést módosító megállapodás aláírására.

Határidő: azonnal Felelős: Szőke Zoltán polgármester

 **Szőke Zoltán dr. Kórik Zsuzsanna**

 **polgármester jegyző**

111/2022. (IV.28.) Kt. sz. határozat melléklete

**BÉRLETI SZERZŐDÉST MÓDOSÍTÓ MEGÁLLAPODÁS**

mely létrejött a Képviselő-testület 111/2022. (IV.28.) Kt. sz. határozat alapján egyrészről

**Tiszavasvári Város Önkormányzata**

székhelye: 4440 Tiszavasvári, Városháza tér 4.

képviseli: Szőke Zoltán polgármester

mint Bérbeadó, másrészről a

**Hajdúkerületi és Bihari Víziközmű Szolgáltató Zrt.**

székhelye: 4220 Hajdúböszörmény, Radnóti u. 1.

képviseli: Will Csaba elnökigazgató,

adószáma: 23957491-2-09

mint Bérlő között a 4440 Tiszavasvári, **Ady E. u. 8.** számalatti Térségi Szolgáltató Házban található önkormányzati nem lakás célú helyiségek bérlete tárgyában 2014. február 01. napjától megkötött bérleti szerződés módosítására az alábbiak szerint:

1. Az eredeti szerződés 1./ pontja 2022. február 01. napjától az alábbiak szerint módosul:

„1./ Bérbeadó bérbe adja, Bérlő pedig bérbe veszi, a Tiszavasvári Város Önkormányzata tulajdonában lévő tiszavasvári 2866 hrsz-ú, valóságban a **Tiszavasvári, Ady Endre u. 8.** szám alatti, egyéb épület, Térségi Szolgáltató Ház megnevezésű, 4333 m2 alapterületű irodaház **emeleti** részén található, összesen **27,29 m2**nagyságú alábbi helyiségeket:

- 124., 125. sz. irodák (15,26 m2,12,03 m2), melyek a szerződés mellékletét képező alaprajz másolaton a bevonalkázott helyiségeknek felelnek meg.”

2. Az eredeti szerződés 2./ pontja az alábbiak szerint módosul:

„ 2. A bérlet időtartama **2022. december 31. napjáig szól.”**

3. Az eredeti szerződés 4./ pontja 2022. február 01. napjától az alábbiak szerint módosul:

„4. A Bérlő az irodák használata után **2022. évben havonta** 9.688 Ft (355 Ft/m2/hó x 27,29 m2) + áfa bérleti díjat, azaz **összesen 12.304 Ft, azaz Tizenkettőezer-háromszáznégy forint** bérleti díjat,valamint az 5./ pontban szereplő költségeket számla ellenében, az abban megjelölt fizetési határidőig, de legkésőbb a számla kézhez vételétől számított 8 napon belül köteles megfizetni a Tiszavasvári Város Önkormányzata 11744144-15404761 számú költségvetési számlájára.

A Képviselő-testület fenntartja a jogot, hogy a bérleti díjat évente felülvizsgálja, és azt megemelje az előző év azonos hónapjához viszonyítva, a megelőző 12 hónap alatt bekövetkezett fogyasztói árindex változás mértékével.”

4. Az eredeti szerződés egyéb feltételei változatlanok maradnak.

Tiszavasvári, 2022. …………..

 **Tiszavasvári Város Önkormányzata Hajdúkerületi és Bihari Víziközmű**

 **bérbeadó Szolgáltató Zrt.**

 **képv.: Szőke Zoltán polgármester bérlő**

 **képv.: Will Csaba elnökigazgató**

